Suspilne Kultura

Suspilne Kultura (, ) — Ukraynanın ictimai televiziya kanalı, Ukrayna Milli İctimai Televiziya və Radio Şirkətinin ikinci ümummilli kanalı.

Yayımçının əsas məzmunu xəbərlər, sənədli filmlər, klassik musiqi konsertlərinin və teatr tamaşalarının verilişləri, habelə mədəni və sosial həyatın müxtəlif sahələrinə – musiqi, rəssamlıq, teatr, ədəbiyyat, kinoya həsr olunmuş proqramlardır. 

 Tarixi 
«Kultura» Dövlət Televiziya və Radio Şirkəti hüquqi şəxs kimi 2002-ci ildə Ukraynanın informasiya məkanında, Ukrayna Dövlət Televiziya və Radio Komitəsinin sistemində ikinci ümummilli və birinci Milli televiziya kanallarında fəaliyyətə başlamışdır. 2004-cü ilin noyabrında «Kultura» DTRŞ Ukraynanın Televiziya və Radio Yayımı üzrə Milli Şurasından on illik müddətə 24 saatlıq peyk yayımı üçün lisenziya almışdır. 2005-ci ilin aprelində «Kultura» televiziya kanalı Kiyev və Ukraynanın regionlarındakı kabel şəbəkələrində, həmçinin peyk yayımında görünməyə başlamışdır.

2013-2014-cü illərdə dövlət mədəniyyət siyasətinin həyata keçirilməsi çərçivəsində hökumət kanalın inkişafı üçün təxminən 90 milyon qrivna ayırmış, halbuki bundan əvvəl kanal üçün ildə maksimum 12 milyon qrivna ayrılırdı.

1 yanvar 2017-ci ildən etibarən kanal ləğv edilmiş BTB əvəzinə DVB-T2 standartında rəqəmsal yayımına başlamış (səhər 7:00-dan axşam 23:00-dək), 15 iyuldan isə 24 saat DVB-T2 formatında yayım etmişdir. 8 avqust 2017-ci ildə kanal rebrendinq keçirərək adını və loqosunu «UA: Kultura» olaraq dəyişmişdir. Bu, ictimai yayım kanallarının yaradılması və inkişafı mərhələlərindən biri olmuşdur. 11 dekabr 2017-ci ildən kanal 16:9 formatında yayım etməyə başlamışdır.

Rusiyanın Ukraynaya təcavüzü ilə əlaqədar 24 fevral–27 mart 2022-ci il tarixləri arasında kanal 24 saat «Yedinı Novosti» informasiya marafonunu yayımlamışdır. Efirdə reklam olmamışdır.

28 mart 2022-ci ildən kanal proqram şəbəkəsini dəyişərək müstəqil yayımını bərpa edib və yüksək keyfiyyətli (HD) formatda yayım etməyə başlamışdır.

24 may 2022-ci ildə NTTŞ-nin brend dizayn sisteminin yenilənməsi ilə əlaqədar «UA: Kultura» kanalı adını «Suspilne Kultura» olaraq dəyişmişdir.

 Kinokult 
2018-ci ildən etibarən kanalın bazasında «Kinokult» kino klubu fəaliyyət göstərir. 2018-ci ildə klub iyuldan oktyabr ayına qədər, 2019-cu ildə isə iyundan oktyabr ayına qədər fəaliyyət göstərmişdir. Filmlər həftədə bir dəfə İctimai Yayımçının müxtəlif məkanlarında nümayiş etdirilmişdir. Kino klubunun repertuarında son illərin xarici və Ukrayna kino sənəti yer almışdır.

İki il ardıcıl olaraq kino klubu mövsümü eyniadlı kinofestival ilə başa çatmışdır. İkinci festival «Kinokult. Kult kinosu festivalı» adlanmış və onu min nəfərdən çox tamaşaçı ziyarət etmişdir. «Kinokult»un təşkilat komitəsi Lukyan Qalkin (proqram direktoru), Yuri Samusenko (proqram koordinatoru), Katerina Yaniukdan (prodüser) ibarətdir.

 İstinadlar 

Kateqoriya:Ukrayna televiziya kanalları
Kateqoriya:2002-ci ildə yarananlar